Durgabai Deshmukh

Durgabai Deshmukh (Rajahmundry, Andhra Pradesh, 1909ko uztailaren 15a - 1981eko maiatzaren 9a) Indiaren askatasunaren aldeko borrokalaria izan zen, abokatua, gizarte langilea eta politikaria. Indiako Batzar Konstituziogileko eta Indiako Plangintza Batzordeko kidea eta helburu sozialak zituzten hainbat erakunderen sortzailea ere izan zen. Gizarte lanaren kontzeptua irauli zuen, Mahatma Gandhi bezalako estadistek ezarritako oinarrietatik abiatuta eta erakunde hauei  Estatuak  babesa eta errekonozimendua emateko oinarriak jarri zituen.      

«Gizarte Lanaren Ama» bezala ezagutzen da Indian.

 Biografia 
Indiako Rajahmundryn, Andhra Pradeshen, jaioa. Kakinadan hazi zen, Andhra Pradesh estatuan, eta aitari lagundu zion aktibismo sozialean. 8 urterekin zamindar batekin ezkondu zen. Neskak uko egin zion berarekin bizitzera heldutasunera iritsi arte, eta aitak eta anaiak haren erabakia babestu zuten. 15 urterekin banantzea lortu zuen. Bere bizitzan zehar neskatoen ezkontza hauen aurka eta emakumeen emantzipazioaren alde borrokatuko zen. 12 urterekin, eskola utzi zuen ingelesaren irakaskuntzaren inposaketaren aurka protesta egiteko. Mahatma Gandhiren jarraitzailea izan zen Indiaren independentziaren aldeko borrokan eta emakume musulman eta devadasiar talde batekin batera, bera ezagutzera bidaiatu zuen. Gertaera horretatik aurrera, bitxiak edo kosmetikoak eramatea erabaki zuen, eta satyagraha bihurtu zen, desobedientzia zibilaren eredu izan zelarik. 21 urterekin, Madrin, India hegoaldean, T Prakasam atxilotu ondoren, Gatzaren Martxa mugimenduan jarduerak zuzendu zituen. Horregatik atxilotu zuten hiru urtez konfinamendu bakartian, 1930 eta 1933 artean. Espetxean egin zuen eskaera erabakigarria izan zen bere aktibismoarentzat. Irtetean, zuzenbidea ikastea eta bere burua emantzipatzea erabaki zuen, beste pertsona batzuei lagundu baino lehen.

1942an, 33 urte zituela, Madrasen abokatu-kontseiluan onartua izan zen. Zuzenbide-ikasketak amaitu ondoren, senarrek utzitako alargun eta emakumeei zuzendutako alfabetatze-programa bati ekin zion, bigarren mailako titulua lor zezaten.thumb|Durgabai Deshmukhen estatua, Swatantra Samara Yodhula parkean, askatasunaren aldeko borrokalariei eskainia, Rajahmundryn|ezkerrera|352x352px1946an, Batzar Konstituziogilean onartu zuten. Asanbladaren eztabaidetan, modu aktiboan parte hartu zuen emakumeek hindué-kodeetan dituzten eskubideen alde, jurisdikzio-independentziaren alde eta Hindustani hizkuntza nazional gisa hautatzearen alde.

1948an, Andhra Mahila Sabha sortu zuen, emakumeen eta haurren independentzia, hezkuntza eta osasunean jarduten duen irabazi-asmorik gabeko erakundea. Indiako Gizarte Ongizateko Batzorde Zentralaren zuzendaritza hartu zuen lehen pertsona izan zen. Batzordeak 30 mila GKE baino gehiago zerrendatu zituen, guztiak Indiako estatuak finantzatuak. Batez ere laguntza ekonomikoen programez arduratzen ziren, gaur egun autosufizientzia taldeak deitzen direnak.

Familia auzitegiak ezartzearen alde borrokatu zen, eta ideia hori Japonia, Errusia eta Txinara egindako bidaietan sortu zen, Indiako ordezkaritzaren parte bezala. Bere lanari esker Auzitegi horiek Familia Auzitegien Aktaren bidez ezarri ziren, nahiz eta, azkenean bera hil eta hiru urtera lortu bazen ere. 

1953an, 44 urte zituela, berriro ezkondu zen bere erabakiz, une hartan emakume indiarren artean ezohikoa zena. Oraingoan Chintaman Dwarakanath Deshmukhekin ezkondu zen, Indiako Erreserbako Bankuko lehen gobernadore indigena eta 1950-1956 aldian Indiako kabinete zentralean Ogasun ministro izan zena. Jawaharlal Nehru lehen ministroa bera izan zen bere ezkontzako hiru lekukoetako bat.

 Erreferentziak 

 Kanpo-loturak 

Kategoria:1981eko heriotzak
Kategoria:1909ko jaiotzak
Kategoria:Emakumea
Kategoria:Indiarrak
Kategoria:Emakume abokatuak
Kategoria:Emakume politikariak
Kategoria:Emakume aktibistak
Kategoria:Indiako independentziaren protagonistak
Kategoria:Emakumeen eskubideen aldeko ekintzaileak